Evoluutio – kriittinen analyysi

Evoluutio – kriittinen analyysi on saksalaisten Siegfried Schererin ja Reinhard Junkerin kirjoittama oppikirja, jonka Weyel-kustannusyhtiö julkaisi ensimmäisen kerran vuonna 1998. Matti Leisolan toimittama suomennos julkaistiin ensimmäisen kerran vuonna 2000. Kirjan kirjoittajat omaksuvat näennäistieteellisen käsityksen "älykkäästä suunnittelusta" – nimittäin, että elämästä näkyy todisteita siitä, että sen olisi suunnitellut kirjassa erikseen nimeämätön älyllinen toimija. Aatteen kannattajat kuitenkin ymmärtävät, että tämä viittaa kristinuskon Jumalaan. *"Aquinas was explicit that this intelligent designer 'everyone understands to be God.'", Kitzmiller v. Dover Area School District, s. 24, viitaten John Haughtin antamaan lausuntoon *"anyone familiar with Western religious thought would immediately make the association that the tactically unnamed designer is God", Kitzmiller v. Dover Area School District, s. 25, viitaten John Haughtin antamaan lausuntoon *"Moreover, it is notable that both Professors Behe and Minnich admitted their personal view is that the designer is God and Professor Minnich testified that he understands many leading advocates of ID to believe the designer to be God.", Kitzmiller v. Dover Area School District, s. 25 *"...although, as one of them [design theorists] confessed to some fellow Christians, referring to an intelligent was merely a 'politically correct way to refer to God." The Creationists, 2006, s. 380 Kirjan kirjoittajat esittävät lukuisia väitteitä evoluution tieteellistä teoriaa vastaan. Suomennokselle julkaistiin vuonna 2014 Evoluutio ja biologinen informaatio -niminen jatko-osa. ==Julkaisuhistoria== Kirjan taustalla on noin viidentoista vuoden työ. Kirjan ensimmäiset versiot ilmestyivät saksan kielellä kolmena eri painoksena (1986, 1988, 1992) nimellä Entstehund und Geschichte der Lebewesen ja vuonna 1998 täysin uudistettuna nimellä Evolution – ein kritisches Lehrbuch, joka muodostaa suomenkielisen teoksen rungon. Aino-lehdessä julkaistun artikkelin mukaan Matti Leisola perusti Datakirjat-kustannusyhtiön vuonna 2000 koska suomalaiset kustantamot kieltäytyivät julkaisemasta hänen suomentamaa versiota Evolution – ein kritisches Lehrbuch -kirjasta. Datakirjat julkaisi Evoluutio – kriittinen analyysi -nimisen suomennoksen ensimmäisen painoksen vuonna 2000 ja toisen, täydennetyn painoksen vuonna 2007. Vuonna 2014 Datakirjat julkaisi 125-sivuisen Evoluutio ja biologinen informaatio -nimisen jatko-osan Evoluutio – kriittinen analyysi -kirjalle. Jatko-osa perustui myös Evolution – ein kritisches Lehrbuch -nimiseen kirjaan. Suomenkielisen version toimittivat Matti Leisola ja Pekka Reinikainen. ==Vastaanotto== Kirjalle myönnettiin Deutscher Schulbuchpreis -palkinto vuonna 2002. Saksalainen lautakunta on myöntänyt palkinnon vuodesta 1990 asti teoksille, jotka välittävät "kunnioitusta Jumalaa kohtaan". Vuonna 2006 Jussi K. Niemelä ja Osmo Tammisalo kirjoittivat Skeptikko-lehdessä, että kirja oli täynnä harhaanjohtamista ja näennäistieteelle ominaista "kiemurtelua". Heidän loppupäätelmä oli, että "luomisoppi on pahassa kriisissä, jos hyväntahtoiset professoritkin joutuvat harrastamaan näin kieroja temppuja, harhauttamista, valheellisuutta ja yhteydestään irrotettuja sitaatteja". Euroopan neuvoston Committee on Culture, Science and Education -lautakunnalla vuonna 2007 ollut Anne Brasseur viittasi kirjaan negatiivisena esimerkkinä siitä, miten joissakin Euroopan maissa on esiintynyt vastustusta Darwinin teorian opetusta kohtaan. == Tekijät == * Professori Siegfried Scherer, biologia, Freising * Dr. Reinhard Junker, biologia, Baiersbronn Suomeksi toimittanut: * Professori Matti Leisola, bioprosessitekniikka, Teknillinen korkeakoulu Avustajina: * Dr. Harald Binder, kemia * Dr. Michael Brandt, paleontologia * Dr. Judith Fehrer, biologia * Dr. Sigrid Hartwig-Scherer, antropologia * FT Hannu Lång, mikrobiologia * Dr. Herfried Kutzelnigg, kasvitiede * Prof. Dr. Roland Süssmuth, mikrobiologia * FT Ossi Turunen, biokemia * Dr. Henrik Ullrich, embryologia * Dr. Frieder Zimbelmann, paleontologia * Grafiikka ja suunnittelu: Johannes Weiss == Lähteet == == Aiheesta muualla == * Evoluutio – kriittinen analyysi -kirjasta Datakirjat Oy:n sivulla Luokka:Vuoden 1998 kirjat Luokka:Älykäs suunnittelu Luokka:Näennäistieteelliset teokset Luokka:Oppikirjat